
Avaliku ürituse „World harmony run” loa taotluse rahuldamine
1. Asjaolud ja menetluse käik

15.05.2012.a. esitas MTÜ Äkke Suusaklubi, reg. kood 80229047 Narva Linnavalitsuse Linnavara- ja Majandusametile avaliku ürituse loa taotluse.

MTÜ Äkke Suusaklubi koostöös Narva Linnavalitsuse Kuulturiosakonnaga kavandab viia läbi 23.05.2012 Narva linnas avalikkusele suunatud ürituse „World harmony run“. Sihtgrupiks on linnaelanikud ja külalised. Eeldatav maksimaalne osavõtjate arv on 20 inimest. Üritus on kõigile külastajatele tasuta. Avaliku üritusega kaasneb kõrgendatud turvarisk. Korra tagamiseks üritusel osaleb politsei. World Harmony Run on ülemaailmne tõrvikuga teatejooks, mille eesmärgiks on aidata kaasa rahvusvahelise sõpruse ja üksteisemõistmise tugevdamisele. 
Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Narva Linnavalitsuse Linnavara- ja Majandusamet kontrollis avaliku ürituse loa taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

.
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada MTÜ Äkke Suusaklubi taotlus avaliku ürituse „World harmony run ” läbiviimiseks. 

3.2. Avaliku ürituse korraldajaks on MTÜ Äkke Suusaklubi, reg. kood 80229047, Kangelaste 23-17, Narva.

3.3. Ürituse läbiviimise marsruudiks on Peetri plats-Tallinna mnt.
3.4. Avalik üritus toimub 23.05.2012.a. algusega kell 09.30 ning lõpeb kell 11.00.

3.5. Avaliku üritusega kaasnevad rajatiste ja liikluse (ühistranspordi, parkimise, fooriprogrammide jne) ümberkorraldamisega seotud kulud hüvitab avaliku ürituse korraldaja.

3.6. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4.    Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

